Foto: ntv.com.tr AQShning Anqaradagi elchixonasi Turkiya fuqarolari uchun noimmigratsion vizalarni berishga cheklovni bekor qildi, deb xabar bermoqda NTV telekanali. Ta’kidlanishicha, Turkiya va AQSh o‘rtasidagi viza inqirozi hal qilindi. 6 noyabrda Turkiya AQSh fuqarolariga “cheklangan miqdorda” vizalar berishni tiklagandi. 8 oktabrda AQShning Turkiyadagi elchixonasi AQShning Istanbuldagi bosh konsulligi xodimi Metin Topuz hibsga olingandan keyin turk fuqarolariga noimmigratsion vizalar berishni to‘xtatgandi. Bunga javoban Turkiyaning AQShdagi elchixonasi ham xuddi shunday chora qo‘llagandi.